Achvizr

Achvizr (taip pat Achuvesr, Achuvizr, Achviztr) – mitologinė etruskų figūra.Nancy Thomson de Grummond. A Guide to Etruscan Mirrors, Archaeological News, 1982, p. 106. Vaizduota tiek kaip moteris, tiek kaip vyras. Achvizr – viena iš mitologinių figūrų, artimai susijusių su deive Turan, priskiriama jos ratui. Turan vaizduota ir drauge su Achle, Thethis bei Alpan.Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 193.

Ant bronzinio etruskų veidrodžio, datuojamo apytikriai 300 m. pr. m. e., pavaizduota, kaip Achvizr apsikabina su Alpan. Į kairę nuo jų sėdi Zipna, žvelgianti į veidrodį, kurį laiko kairėje rankoje. Į dešinę nuo Achvizr ir Alpan sėdi Thanr, deivės dešinė ranka pakelta, ant jos tupi nedidelis paukštis. Ant kito etruskų veidrodžio Achvizr pavaizduotas kaip vyras, bučiuojantis deivę Turan, meilės personifikaciją.Nancy Thomson de Grummond. Etruscan Myth, Sacred History, and Legend. Philadelphia, PA: University of Pennsylvania Museum of Archaeology and Anthropology, 2006, p. 164. Ant dar vieno veidrodžio Achvizr pavaizduota drauge su kitomis Turan palydovėmis – Alpan, Mean, Munthuch. Jos nešinos kaspinais, šakelėmis, alebastro indais, kvėpinti skirtomis lazdelėmis (suvilgomos kvepalais).Nancy Thomson de Grummond. A Guide to Etruscan Mirrors, Archaeological News, 1982, p. 102.

Ankstyviausi įrašai, kuriuose minima Achvizr, datuojami VII a. pr. m. e. Šiuose įrašuose kartu su Achvizr paminėtos ir Turan (turannuve) bei Ethausva (ithavus-).

 Šaltiniai 

Kategorija:Etruskų mitologija